Diari Oficial de la Generalitat Valenciana


Sumari del DOGV 6156, del 01-12-2009 (2009/13301)

RESOLUCIÓ de 28 de setembre de 2009, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entrada/eixida en la ST l'Alcúdia de la línia elèctrica a 132 kV ST Alcoi-ST AB Presa de Tous, s'aprova el projecte d'execució i es declara, en concret, la seua utilitat pública, al terme municipal de l'Alcúdia de Crespins. Expedient número ATLINE /2007/592/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13624


Data del document
:   28-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 28 de setembre de 2009, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entrada/eixida en la ST l'Alcúdia de la línia elèctrica a 132 kV ST Alcoi-ST AB Presa de Tous, s'aprova el projecte d'execució i es declara, en concret, la seua utilitat pública, al terme municipal de l'Alcúdia de Crespins. Expedient número ATLINE /2007/592/46. [2009/13712]  
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions al c/ Menorca, 13, 46249 València, amb data 17 de juny de 2008, davant del Servici Territorial d'Energia de València, pel qual sol·licita que se li concedisca l'autorització administrativa per a la construcció de la línia elèctrica a 132 kV, D/C, entrada/eixida en la ST l'Alcúdia de la línia elèctrica a 132 kV ST Alcoi-ST AB Presa de Tous, al terme municipal de l'Alcúdia de Crespins, província de València, que s'aprove el projecte d'execució i que es declare, en concret, la seua utilitat pública.  
Al mencionat escrit s'adjunta el projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent el 12 de maig de 2008.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 5 de febrer de 2009, en el Diari Oficial de la Comunitat Valenciana de 17 de febrer de 2009 i en el periòdic Las Provincias de 23 de febrer de 2009, com també al tauler d'anuncis de l'Ajuntament de l'Alcúdia de Crespins, únic afectat, de conformitat amb l'article 9 del Decret 88/2005, de 29 d'abril, pel que s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb els articles 52 i 53 de la Llei 54/1997, de 27 de desembre, del Sector Elèctric.  
D'acord amb la documentació que hi ha a l'expedient, no s'han presentat al·legacions a la mencionada sol·licitud.  
Vist que, de conformitat amb el mencionat Decret 88/2005, es va traslladar a l'Ajuntament de l'Alcúdia de Crespins la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'este organisme, a l'efecte de donar la seua conformitat o l'oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, pel qual se sol·licita l'informe sobre l'adaptació del projecte al planejament urbanístic que siga d'aplicació.  
El referit Ajuntament va remetre l'informe sol·licitat en el qual es manifesta el següent: 1. Que l'esmentada instal·lació discorre per sòl urbà, en una part pel vial denominat l'Horta al polígon industrial el Canari de l'Alcúdia de Crespins i en una altra part per les parcel·les privades, i com a nova instal·lació haurà de ser soterrada. 2. Que el vial està completament urbanitzat i haurà de ser reposat de forma correcta després de les obres que es pretenen i que per l'esmentat vial discorren també conduccions soterrades d'altres servicis que poden estar afectades. 3. Que el traçat que discorre per la parcel·la privada del desballestament afecta la possible edificabilitat d'esta i s'estima que este hauria de discórrer per la vora de la zona de servitud del Ministeri de Foment. 4. Que les obres hauran de disposar de la llicència municipal abans de la seua execució.  
Una vegada traslladat el referit informe, la peticionària contesta, en síntesi, el següent: 1. Que la nova línia projectada només té a veure amb la instal·lació de cable subterrani entre el suport 98 bis i el pòrtic de la ST l'Alcúdia, i que únicament s'ha sol·licitat l'ocupació temporal entre el suport 98 i 98 bis per a ubicar porteries de protecció quan es realitzen les maniobres de canvi en els travessers del suport 98 bis. 2. Que no es preveu afecció a les instal·lacions de servicis, ja que per ser l'actuació en subterrani, no afectarà el vial urbanitzat, a pesar d'això, en el cas de perjuís o danys en l'execució, els béns es reposarien al seu estat anterior. 3. Que encara que la parcel·la del desballestament és edificable, té restringida esta per la delimitació zonal del Ministeri de Foment, i s'ha tingut en compte esta per a ubicar la traça del projecte. 4. Que la llicència municipal serà sol·licitada en el moment oportú.  
L'escrit de contestació va ser remés a l'Ajuntament de l'Alcúdia de Crespins, a fi de manifestar la seua conformitat o objeccions a este, ja que ha transcorregut el termini conferit sense que figure en l'expedient cap contestació respecte d'això.  
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, les oportunes condicions, concretament les següents:  
- Iberdrola Distribución Eléctrica, SAU, manifesta la seua conformitat amb la instal·lació projectada.  
- Ministeri de Foment. Demarcació de Carreteres de l'Estat a la Comunitat Valenciana, per paral·lelisme amb l'autovia A-35, PK 40+794, i consta en l'expedient una còpia de l'autorització emesa en la qual es resol autoritzar les obres sol·licitades, amb les condicions particulars i generals que en la mencionada autorització es contenen.  
Els mencionats informes són coneguts i acceptats per l'empresa peticionària.  
Vist que, d'acord amb la sol·licitud i el projecte presentats, la finalitat que es perseguix amb la construcció de la línia elèctrica és l'adequació de la instal·lació actual existent a fi de millorar la qualitat i continuïtat en el subministrament final.  
Vist que consta en l'expedient que amb data 22 d'abril de 2008, el cap de Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge, va contestar la consulta efectuada per l'empresa peticionària respecte a la necessitat de Declaració d'Impacte Ambiental del projecte presentat, i es considera que este no constituïx un dels supòsits arreplegats en la legislació bàsica estatal o autonòmica en matèria d'impacte ambiental, i no es requerix avaluació d'impacte ambiental.  
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.  
Atés que el projecte disposa d'una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar adequadament estes.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SA, la construcció de la línia elèctrica a 132 kV, doble circuit, entrada/eixida en la ST l'Alcúdia de la línia elèctrica a 132 kV ST Alcoi-ST AB Presa de Tous, al terme municipal de l'Alcúdia de Crespins, província de València, amb les característiques que a continuació s'indiquen:  
- Tram aeri:  
Actuacions per al reforç i la modificació del suport núm. 98 bis (existent) de la línia a 132 kV ST Alcoi-ST AB Presa de Tous, consistent en la instal·lació de tres travessers nous, perpendiculars als existents.  
- Tram subterrani.  
Té l'inici en el suport núm. 98 bis (reforçat) i finalitza en la ST l'Alcúdia.  
Tensió nominal: 132 kV (1ª categoria).  
Freqüència: 50 Hz.  
Tipologia constructiva: subterrània.  
Potència màxima de transport: 131 MVA per circuit.  
Nombre de circuits: dos.  
Conductors: tres conductors per circuit, amb cable d'aïllament sec, de polietilé reticulat, amb secció de conductor 1x1200 mm²-alumini, i pantalla metàl·lica de corona de fils de coure, de secció 172 mm².   
Presa de terra de les pantalles: directa en un extrem i per mitjà de descarregador en l'altre extrem.  
Terminal unipolar: un per fase de tipus exterior en el suport de transició, amb aïllador de compòsit.  
Obra civil: rasa de 1,6 m d'amplària per 1,7 m de profunditat, excepte en els encreuaments.  
Parallamps: en el suport de transició s'instal·larà un parallamps d'òxid metàl·lic sense explosors.  
Longitud: 100 m.  
- Pressupost: 585.767,82 euros.  
Segon  
Aprovar el projecte d'execució firmat pel tècnic competent i visat pel col·legi oficial corresponent al 12 de maig de 2008, i se'l sotmet a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de quatre mesos des de l'ocupació real de les finques afectades. Amb anterioritat a l'acabament del mencionat termini Iberdrola Distribución Eléctrica, SAU, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte, es requerisca posar una part d'esta en tensió, s'haurà de sol·licitar al Servici Territorial d'Energia de València, el qual establirà, si és el cas, les condicions que se li apliquen. No obstant això, transcorreguts dos mesos des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
7. Iberdrola Distribució Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart   
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.   
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de setembre de 2009.- El director general d'Energia: Antonio Cejalvo Lapeña.  
RELACIÓ CONCRETA I INDIVIDUALITZADA DE BÉNS I DRETS AFECTATS PEL PROJECTE:  
 LÍNIA ELÈCTRICA TRIFÀSICA E/S A ST L'ALCÚDIA DE L/ 132 KV ST ALCOI - ST AB PRESA DE TOUS  
Terme municipal: l'Alcúdia de Crespins  
 Cadastre Afeccions/canalització  
Finca núm. Titular i domicili Pol. Par. Serv. Serv. OT Naturalesa   
 m m2 m2   
V-AC-1 Tejidos Royo, SL, c/ 4 Pol. Ind. de Picassent 70435 03 429 Improductiu   
 Apartat de Correus 35 46005 Picassent   
V-AC-2 Desagüe González CB. c/ de la Vall d'Albaida, 70331 06 282 Improductiu  
 Núm. 2 - 46953 l'Alcúdia de Crespins - València  
V-AC-3 Gestión Integral Residuos Sólidos, SA 70154 07 308 Improductiu  
 (GIRSA) c/ Sta. Amalia, 2-E2-CH  
 46590 - València  
V-AC-4 Desagüe González CB. c/ de la Vall d'Albaida 70865 03 649 681 1000 Improductiu  
 Núm. 2 - 46077 l'Alcúdia de Crespins - València  
V-AC-5 Ministeri de Foment. Departament de Carreteres 5 44 1324 Oliveres  
 c/ Joaquín Ballester, 39. 46834 - València  
V-AC-6 Desamparados Gómez Millan. c/ Sant Vicent 5 43 1000 Oliveres  
 27-1-2. 46102 l'Alcúdia de Crespins - València  
V-AC-7 Iberdrola SA c/ Gardoqui, 8. 70958 02 1000 Subestació  
 48512 Bilbao - Biscaia   
 Cadastre Afeccions/canalització  
Finca núm. Titular i domicili Pol. Par. Serv. Serv. OT Naturalesa   
 m m2 m2   
V-AC-8 Ajuntament de l'Alcúdia de Crespins 8 32 150 Vial  
 Pl. Constitució, 23. 46300 l'Alcúdia de   
 Crespins - València  
\* \* \* \* \* \* \* \* \* \* \* \* \* \* \* \* \*  
RELACIÓN CONCRETA E INDIVIDUALIZADA DE BIENES Y DERECHOS AFECTADOS POR EL PROYECTO:  
 "LÍNEA ELÉCTRICA TRIFÁSICA E/S. EN ST. ALCUDIA DE L/ 132 KV ST ALCOY - ST. AB PRESA TOUS"  
Término Municipal: L'Alcudia de Crespins  
 Catastro Afecciones/canalización  
Finca nº Titular y Domicilio Pol. Par. Serv. Serv. O.T. Naturaleza   
 ml. m2 m2   
V-AC-1 Tejidos Royo, S.L. c/ 4 Pol. Ind. de Picassent 70761 03 429 Improductivo   
 Aptdo. de Correos 35 46188 Picassent   
V-AC-2 Desagüe González CB. c/ de la Vall d'Albaida, 70963 06 282 Improductivo  
 Nº 2 - 46820 L'Alcudia de Crespins - Valencia  
V-AC-3 Gestión Integral Residuos Sólidos, S.A. 70186 07 308 Improductivo  
 (GIRSA). c/ Sta. Amalia, 2-E2-CH  
 46203 - Valencia  
V-AC-4 Desagüe González CB. c/ de la Vall d'Albaida 70135 20 640 353 1000 Improductivo  
 Nº 2 - 46239 L'Alcudia de Crespins - Valencia  
V-AC-5 Ministerio de Fomento. Dto. de Carreteras 5 44 1324 Olivos  
 c/ Joaquín Ballester, 39. 46253 - Valencia  
V-AC-6 Desamparados Gómez Millan. c/ San Vicente 5 43 1000 Olivos  
 27-1-2. 46499 L'Alcudia de Crespins - Valencia  
V-AC-7 Iberdrola S.A. c/ Gardoqui, 8. 70680 02 1000 Subestación  
 48577 Bilbao - Vizcaya   
 Catastro Afecciones/canalización  
Finca nº Titular y Domicilio Pol. Par. Serv. Serv. O.T. Naturaleza   
 ml. m2 m2   
V-AC-8 Ayuntamiento de L'Alcudia de Crespins 8 32 150 Vial  
 Pza. Constitución, 23. 46685 L'Alcudia de   
 Crespins - Valencia